Just Dropped In (To See What Condition My Condition Was In)

«**Just Dropped In (To See What Condition My Condition Was In)**» er ein song skriven av Mickey Newbury og den første hitten for Kenny Rogers and the First Edition i 1968. Songen er sagt å reflektere ei LSD-oppleving, og songen var meint å åtvare mot faren ved å bruke LSD. Songen vart først spelt inn 10. oktober 1967 av Teddy Hill & the Southern Soul som ein singel for Rice Records, produsert av Norro Wilson. Jerry Lee Lewis spelte inn songen kort tid etter for albumet sitt, *[[Soul My Way]]*.

«Just Dropped In ...» vart ein hit for Kenny Rogers and the First Edition (med Kenny Rogers på solovokal) i 1968. Det var den første hitten til Rogers som nådde topp 10 på *[[magasinet Billboard|Billboard]]*-lista, og dei fekk framføre songen på nasjonalt fjernsyn på *[[The Smothers Brothers Comedy Hour]]*. Songen fangar den kortvarige psykedeliske tida seint i 1960-åra, og skil seg frå countryfolkharmoniar som skildra dei fleste songane til First Edition. Songen kom òg ut på albumet *[[The First Edition av The First Edition|The First Edition]]*. Produsenten Mike Post snudde om på eit par riff for å skape introen, og soloen vart spelt av Glen Campbell. Ein annan studiogitarist, Mike Deasy, spelte akustisk gitar. 

Då Rogers fekk kontrakt med United Artists Records midten i 1970-åra, etter gruppa var oppløyst, spelte han inn songen på nytt for albumet *[[Ten Years of Gold]]*.

## Andre versjonar
*Songen vart spelt inn av Bettye LaVette for Karen Records i 1968 som B-sida til «Get Away». På denne utgåva vart han kalla «What Condition My Condition Is In».
*Songen vart spelt av den britiske gruppa Styvar Manor i 1970 og gjeven ut på singel på Polydor.
*Jim Turner frå komedietruppen Duck's Breath Mystery Theatre framførte songen (som karakteren Randee of the Redwoods) på albumet *[[Born To Be Tiled]]* i 1986.
*Songen vart spelt i 1988 av det tyske bandet Die Haut, med Nick Cave som gjestevokalist.
*Ein versjon av songen finst på albumet *[[Welcome to Carcass Cuntry]]* av Jeff Walker und die Fluffers (tidlegare frontmann i Carcass). 
*Ein annan versjon av songen vart nytta i filmen *[[Soul Men]]* av Sharon Jones & The Dap-Kings. 
*Willie Nelson spelte inn songen i 2001 på albumet *Rainbow Connection* og i 2002 på albumet *The Great Divide*.
*Ein annan versjon vart gjeven ut på luksusutgåva av Tom Jones-albumet *Spirit in the Room* i 2012.
*Songen vart spelt av Supergrass som B-sida til singelen deira *[[Alright/Time]]*.
*Songen er blitt spelt inn av det melodiske death metal-bandet Children of Bodom på den japanske utgåva av albumet *[[Blooddrunk]]* og i 2009 på *[[Skeletons in the Closet av Children of Bodom|Skeletons in the Closet]]*.
*The Raymen spelte inn songen i 1998. 
*Songen vart spelt inn i 2001 i av Mojo Nixon.
*Songen vart spelt inn i 2012 av Murder by Death.
*Songen vart spelt av Reef for samlealbumet *[[Together av Reef|Together]]*.
*I 2013 vart songen spelt inn av det norske rockebandet The Launderettes.
*Songen vart spelt inn av White Denim for fjernsynsserien *[[TV-serien Fargo|Fargo]]*.

## Kjelder

**Denne artikkelen bygger på «[[:en:Just Dropped In (To See What Condition My Condition Was In)|Just Dropped In (To See What Condition My Condition Was In)]]» frå ,  den 17. august 2017.* 
*** oppgav desse kjeldene:*